CELEX: 32022D0766
Language: bg
Date: 2022-04-13 00:00:00
Title: Решение (ЕС) 2022/766 на Комисията от 13 април 2022 година относно съгласуваността на целите за ефективност, включени в проектоплана за ефективност, представен от Ирландия съгласно Регламент (ЕО) № 549/2004 на Европейския парламент и на Съвета, с валидните за целия Европейски съюз цели за ефективност, отнасящи се за третия референтен период (нотифицирано под номер С(2022) 2287) (само текстовете на английски и ирландски език са автентични) (текст от значение за ЕИП)

18.5.2022   
               
               
                  BG
               
               
                  Официален вестник на Европейския съюз
               
               
                  L 139/89
               
            
         РЕШЕНИЕ (ЕС) 2022/766 НА КОМИСИЯТА
         от 13 април 2022 година
         относно съгласуваността на целите за ефективност, включени в проектоплана за ефективност, представен от Ирландия съгласно Регламент (ЕО) № 549/2004 на Европейския парламент и на Съвета, с валидните за целия Европейски съюз цели за ефективност, отнасящи се за третия референтен период
         
            
               (нотифицирано под номер С(2022) 2287)
            
         
         (само текстовете на английски и ирландски език са автентични)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе (рамков регламент) (1), и по-специално член 11, параграф 3, буква в), първа алинея от него,
         като взе предвид Регламент за изпълнение (ЕС) 2019/317 на Комисията от 11 февруари 2019 г. за определяне на схема за ефективност и за таксуване в Единното европейско небе (2), и по-специално член 14, параграф 2 от него,
         като има предвид, че:
         
            ОБЩИ СЪОБРАЖЕНИЯ
         
         
                     (1)
                  
                  
                     По силата на член 11 от Регламент (ЕО) № 549/2004 трябва да се създаде схема за ефективност на аеронавигационното обслужване и мрежовите функции. Освен това съгласно член 10 от Регламент за изпълнение (ЕС) 2019/317 държавите членки трябва да определят на национално равнище или на равнището на функционалните блокове въздушно пространство (ФБВП) обвързващи цели за ефективност за всеки референтен период от схемата за ефективност на аеронавигационното обслужване и мрежовите функции. Тези цели за ефективност трябва да бъдат съгласувани с валидните за целия Съюз цели, приети от Комисията за съответния референтен период. Комисията е натоварена да извършва оценка на това дали предложените цели за ефективност, включени в проектоплановете за ефективност, съставени от държавите членки, са съгласувани с целите, валидни за целия Съюз, като използва критериите за оценка, определени в приложение IV към Регламент за изпълнение (ЕС) 2019/317.
                  
               
                     (2)
                  
                  
                     Избухването на пандемията от COVID-19 имаше сериозно въздействие върху сектора на въздушния транспорт от първото тримесечие на календарната 2020 година насам и значително намали обема на въздушното движение в сравнение с равнищата отпреди пандемията поради мерките, предприети от държавите членки и от трети държави за ограничаване на пандемията.
                  
               
                     (3)
                  
                  
                     Валидните за целия Европейски съюз цели за ефективност за третия референтен период (РП3) първоначално бяха определени с Решение за изпълнение (ЕС) 2019/903 на Комисията (3). Тъй като тези валидни за целия Европейски съюз цели за ефективност и проектоплановете за ефективност за РП3, представени впоследствие от държавите членки, бяха изготвени преди избухването на пандемията от COVID-19, в тях не бяха отразени произтичащите от нея значително променени обстоятелства за въздушния транспорт.
                  
               
                     (4)
                  
                  
                     В отговор на въздействието на пандемията от COVID-19 върху предоставянето на аеронавигационно обслужване в Регламент за изпълнение (ЕС) 2020/1627 на Комисията (4) бяха предвидени извънредни мерки за РП3, които представляват дерогация от разпоредбите на Регламент за изпълнение (ЕС) 2019/317. В съответствие с член 2, параграф 1 от Регламент за изпълнение (ЕС) 2020/1627 на 2 юни 2021 г. Комисията прие Решение за изпълнение (ЕС) 2021/891 (5), с което се определят валидни за целия Европейски съюз преразгледани цели за ефективност за РП3.
                  
               
                     (5)
                  
                  
                     Комисията отбелязва, че базовата прогноза на Службата за статистически данни и прогнозиране на Евроконтрол (STATFOR) от октомври 2021 г. предвижда въздушното движение на равнището на Съюза да достигне равнищата си отпреди пандемията през 2023 г. и да надхвърли тези равнища през 2024 г. Степента на несигурност по отношение на развитието на въздушното движение обаче остава особено висока поради рисковете, свързани с промяната на епидемичната обстановка във връзка с COVID-19. Комисията също така отбелязва, че се очаква възстановяването на въздушното движение да бъде неравномерно в отделните държави членки.
                  
               
                     (6)
                  
                  
                     Всички държави членки са разработили и приели проектопланове за ефективност, съдържащи преразгледани местни цели за ефективност за РП3, които бяха представени на Комисията за оценка до 1 октомври 2021 г. След проверката на пълнотата на тези проектопланове за ефективност Комисията поиска от държавите членки да представят до 17 ноември 2021 г. актуализирани проектопланове за ефективност. Оценката на Комисията, съдържаща се в настоящото решение, се основава на актуализирания план за ефективност, представен от Ирландия.
                  
               
                     (7)
                  
                  
                     Органът за преглед на ефективността, който подпомага Комисията при прилагането на схемата за ефективност съгласно член 11, параграф 2 от Регламент (ЕО) № 549/2004, представи на Комисията доклад със своето становище относно оценката на проектоплановете за ефективност за РП3.
                  
               
                     (8)
                  
                  
                     В съответствие с член 14, параграф 1 от Регламент за изпълнение (ЕС) 2019/317 Комисията е оценила съгласуваността на местните цели за ефективност, предложени от Ирландия, въз основа на критериите за оценка, определени в точка 1 от приложение IV към посочения регламент за изпълнение, и с оглед на местните обстоятелства. По отношение на всяка ключова за ефективността област и свързаните с нея цели за ефективност Комисията е допълнила оценката с преглед на проектоплана за ефективност по отношение на елементите, определени в точка 2 от приложение IV към посочения регламент за изпълнение.
                  
               
            ОЦЕНКА НА КОМИСИЯТА
         
         
            Оценка на заложените в проектоплана цели за ефективност в ключовата за ефективността област „безопасност“
         
         
                     (9)
                  
                  
                     По отношение на ключовата за ефективността област „безопасност“ Комисията е извършила оценка на съгласуваността на представените от Ирландия цели относно ефективността на управлението на безопасността от страна на доставчиците на аеронавигационно обслужване въз основа на критерия, определен в точка 1.1 от приложение IV към Регламент за изпълнение (ЕС) 2019/317. Тази оценка е извършена, като са взети предвид местните обстоятелства, и е допълнена от преглед на планираните мерки за постигане на целите във връзка с безопасността по отношение на елементите, определени в точка 2.1, буква а) от приложение IV към Регламент за изпълнение (ЕС) 2019/317.
                  
               
                     (10)
                  
                  
                     Заложените в проектоплана цели за ефективност в ключовата за ефективността област „безопасност“, предложени от Ирландия по отношение на ефективността на управлението на безопасността, представени в разбивка според целите за управление на безопасността и изразени като равнище на изпълнение, са следните:
                     
                                 
                                    Ирландия
                                 
                              
                              
                                 
                                    Цели относно ефективността на управлението на безопасността, изразени като ниво на изпълнение в диапазона от ниво А до ниво D на ЕААБ
                                 
                              
                           
                                 
                                    Засегнат доставчик на аеронавигационно обслужване
                                 
                              
                              
                                 
                                    Цел за управлението на безопасността
                                 
                              
                              
                                 
                                    2021 г.
                                 
                              
                              
                                 
                                    2022 г.
                                 
                              
                              
                                 
                                    2023 г.
                                 
                              
                              
                                 
                                    2024 г.
                                 
                              
                           
                                 IAA
                              
                              
                                 Политика и цели за безопасност
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Управление на риска за безопасността
                              
                              
                                 D
                              
                              
                                 D
                              
                              
                                 D
                              
                              
                                 
                                    D
                                 
                              
                           
                                 Осигуряване на безопасност
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Насърчаване на безопасността
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Култура на безопасност
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
               
                     (11)
                  
                  
                     Комисията установи, че заложените в проектоплана цели във връзка с безопасността, предложени от Ирландия за доставчика на аеронавигационно обслужване (IAA), са равни на валидните за целия Съюз цели за безопасност за всяка календарна година от 2021 г. до 2024 г.
                  
               
                     (12)
                  
                  
                     Комисията отбелязва, че проектопланът за ефективност, представен от Ирландия, посочва мерки за постигане на местните цели за безопасност, залегнали в бизнес плана на IAA. Мерките включват прилагане на изискванията, определени в Регламент за изпълнение (ЕС) 2017/373 на Комисията (6), както и инвестиции, свързани с безопасността. Националният надзорен орган заявява, че ще продължи да извършва ежегодни прегледи на резултатите от въпросника относно управлението на безопасността и ще налага коригиращи мерки във всички области на несъответствие, за да постигне местните цели за безопасност.
                  
               
                     (13)
                  
                  
                     Въз основа на констатациите, изложени в съображения (11) и (12), и като се има предвид, че валидните за целия Съюз цели за ефективност по отношение на безопасността, определени в Решение за изпълнение (ЕС) 2021/891, трябва да бъдат постигнати до последната година от РП3, т.е. 2024 г., включените в проектоплана за ефективност на Ирландия цели следва да бъдат оценени като съгласувани с валидните за целия Европейски съюз цели за ефективност в ключовата за ефективността област „безопасност“.
                  
               
            Оценка на заложените в проектоплана цели за ефективност в ключовата за ефективността област „околна среда“
         
         
                     (14)
                  
                  
                     По отношение на ключовата за ефективността област „околна среда“ съгласуваността на представените от Ирландия цели относно средната ефективност на хоризонтален полет по маршрута (т.е. при прелитане) за действителната траектория е оценена въз основа на критерия, определен в точка 1.2 от приложение IV към Регламент за изпълнение (ЕС) 2019/317. Съответно предложените цели, съдържащи се в проектоплана за ефективност на Ирландия, бяха сравнени със съответните референтни стойности за ефективност на хоризонтален полет по маршрута, определени в плана за подобряване на европейската трасова мрежа (ERNIP), който е бил на разположение към момента на приемане на валидните за целия Съюз преразгледани цели за ефективност за РП3, т.е. на 2 юни 2021 г. Тази оценка е извършена, като са взети предвид местните обстоятелства, и се допълва от преглед на планираните мерки за постигане на целите във връзка с околната среда по точка 2.1, буква а) от приложение IV към Регламент за изпълнение (ЕС) 2019/317.
                  
               
                     (15)
                  
                  
                     По отношение на календарната 2020 година валидната за целия Европейски съюз цел за ефективност за РП3 в ключовата за ефективността област „околна среда“, която първоначално беше определена с Решение за изпълнение (ЕС) 2019/903, не беше преразгледана с Решение за изпълнение (ЕС) 2021/891, като се има предвид, че срокът за прилагане на тези цели е изтекъл, поради което нейното изпълнение е станало окончателно и няма възможност за корекция с обратно действие. Съответно от държавите членки не беше поискано в проектоплановете за ефективност, представени до 1 октомври 2021 г., да преразгледат своите местни цели за ефективност за календарната 2020 година в ключовата за ефективността област „околна среда“. Поради това съгласуваността на местните цели за ефективност във връзка с околната среда със съответните валидни за целия Европейски съюз цели за ефективност следва да се оценява по отношение на календарните 2021, 2022, 2023 и 2024 години.
                  
               
                     (16)
                  
                  
                     Заложените в проектоплана цели за ефективност в ключовата за ефективността област „околна среда“, предложени от Ирландия, и съответните национални референтни стойности за РП3 от ERNIP, изразени като средна ефективност на хоризонтален полет по маршрута за действителната траектория, са следните:
                     
                                  
                              
                              
                                 
                                    2021 г.
                                 
                              
                              
                                 
                                    2022 г.
                                 
                              
                              
                                 
                                    2023 г.
                                 
                              
                              
                                 
                                    2024 г.
                                 
                              
                           
                                 Заложени в проектоплана цели на Ирландия във връзка с околната среда при прелитане, изразени като средна ефективност на хоризонтален полет по маршрута за действителната траектория
                              
                              
                                 
                                    1,13  %
                                 
                              
                              
                                 
                                    1,13  %
                                 
                              
                              
                                 
                                    1,13  %
                                 
                              
                              
                                 
                                    1,13  %
                                 
                              
                           
                                 Референтни стойности за Ирландия
                              
                              
                                 1,13  %
                              
                              
                                 1,13  %
                              
                              
                                 1,13  %
                              
                              
                                 1,13  %
                              
                           
               
                     (17)
                  
                  
                     Комисията отбелязва, че заложените в проектоплана цели във връзка с околната среда, предложени от Ирландия, са равни на съответните национални референтни стойности за всяка календарна година от 2021 г. до 2024 г.
                  
               
                     (18)
                  
                  
                     По отношение на точка 2.1, буква а) от приложение IV към Регламент за изпълнение (ЕС) 2019/317 Комисията отбелязва, че в проектоплана за ефективност Ирландия е представила редица мерки за постигане на местните цели във връзка с околната среда, които включват реорганизиране на региона за полетна информация (FIR) Shannon, както и прилагане на преходен план за навигация на основата на летателните характеристики (PBN).
                  
               
                     (19)
                  
                  
                     Освен това Комисията отбелязва, че Ирландия вече е въвела свободно трасово въздушно пространство (FRA) както в горното, така и в долното въздушно пространство.
                  
               
                     (20)
                  
                  
                     Въз основа на констатациите, изложени в съображения (17) — (19), включените в проектоплана за ефективност на Ирландия цели следва да бъдат оценени като съгласувани с валидните за целия Съюз цели за ефективност в ключовата за ефективността област „околна среда“.
                  
               
            Оценка на заложените в проектоплана цели за ефективност в ключовата за ефективността област „капацитет“
         
         
                     (21)
                  
                  
                     По отношение на ключовата за ефективността област „капацитет“ съгласуваността на представените от Ирландия цели относно средното закъснение в управлението на потоците въздушно движение (УПВД) за полет по маршрута е оценена въз основа на критерия, определен в точка 1.3 от приложение IV към Регламент за изпълнение (ЕС) 2019/317. Съответно предложените цели, съдържащи се в проектоплана за ефективност на Ирландия, бяха сравнени със съответните референтни стойности, определени в плана за управление на мрежата, който е наличен към момента на приемане на валидните за целия Съюз преразгледани цели за ефективност за РП3, т.е. на 2 юни 2021 г. Тази оценка е извършена, като са взети предвид местните обстоятелства, и се допълва от преглед на планираните мерки за постигане на целите във връзка с капацитета по точка 2.1, буква а) от приложение IV към Регламент за изпълнение (ЕС) 2019/317.
                  
               
                     (22)
                  
                  
                     По отношение на календарната 2020 година валидната за целия Европейски съюз цел за ефективност за РП3 в ключовата за ефективността област „капацитет“, която първоначално беше определена с Решение за изпълнение (ЕС) 2019/903, не беше преразгледана с Решение за изпълнение (ЕС) 2021/891, като се има предвид, че срокът за прилагане на тази цел е изтекъл, поради което нейното изпълнение е станало окончателно и няма възможност за корекция с обратно действие. Съответно от държавите членки не беше поискано в проектоплановете за ефективност, представени до 1 октомври 2021 г., да преразгледат своите местни цели за ефективност за календарната 2020 година в ключовата за ефективността област „капацитет“. Поради това съгласуваността на местните цели за ефективност във връзка с капацитета със съответните валидни за целия Европейски съюз цели за ефективност следва да се оценява по отношение на календарните 2021, 2022, 2023 и 2024 години.
                  
               
                     (23)
                  
                  
                     Заложените в проектоплана за ефективност цели във връзка с капацитета при прелитане, предложени от Ирландия за РП3, изразени в минути закъснение в УПВД за полет, както и съответните референтни стойности от плана за управление на мрежата, са следните:
                     
                                  
                              
                              
                                 
                                    2021 г.
                                 
                              
                              
                                 
                                    2022 г.
                                 
                              
                              
                                 
                                    2023 г.
                                 
                              
                              
                                 
                                    2024 г.
                                 
                              
                           
                                 
                                    Заложени в проектоплана на Ирландия цели във връзка с капацитета при прелитане, в минути закъснение в УПВД за полет
                              
                              
                                 
                                    0,01 
                                 
                              
                              
                                 
                                    0,03 
                                 
                              
                              
                                 
                                    0,03 
                                 
                              
                              
                                 
                                    0,03 
                                 
                              
                           
                                 Референтни стойности за Ирландия
                              
                              
                                 0,01 
                              
                              
                                 0,03 
                              
                              
                                 0,03 
                              
                              
                                 0,03 
                              
                           
               
                     (24)
                  
                  
                     Комисията отбелязва, че заложените в проектоплана цели във връзка с капацитета, предложени от Ирландия, са равни на съответните национални референтни стойности за всяка календарна година от 2021 г. до 2024 г.
                  
               
                     (25)
                  
                  
                     По отношение на точка 2.1, буква а) от приложение IV към Регламент за изпълнение (ЕС) 2019/317 Комисията отбелязва, че в проектоплана за ефективност Ирландия е представила набор от мерки за постигане на местните цели във връзка с капацитета при прелитане. Тези мерки включват гъвкава секторизация на въздушното пространство, ръководители на полети (РВД) с множество квалификационни класове, център за извънредни ситуации при прелитане за районния контролен център (ACC) в Shannon и проекти с акцент върху укрепването на секторния капацитет.
                  
               
                     (26)
                  
                  
                     Въз основа на констатациите, изложени в съображения (24) и (25), включените в проектоплана за ефективност на Ирландия цели следва да бъдат оценени като съгласувани с валидните за целия Съюз цели за ефективност в ключовата за ефективността област „капацитет“.
                  
               
            Преглед на заложените в проектоплана цели във връзка с капацитета за аеронавигационно обслужване в зоните на летищата
         
         
                     (27)
                  
                  
                     По отношение на летищата, които попадат в обхвата на Регламент за изпълнение (ЕС) 2019/317 съгласно посоченото член 1, параграфи 3 и 4 от същия регламент, Комисията е допълнила своята оценка на заложените в проектоплана цели във връзка с капацитета при прелитане с преглед на заложените в проектоплана цели във връзка с капацитета за аеронавигационно обслужване в зоните на летищата в съответствие с точка 2.1, буква б) от приложение IV към Регламент за изпълнение (ЕС) 2019/317. Беше установено, че тези заложени в проектоплана цели пораждат опасения по отношение на Ирландия.
                  
               
                     (28)
                  
                  
                     Комисията установи, че предложените цели за РП3 за средното закъснение в УПВД при долитане, вариращо от 0,25 до 0,20 минути на полет за календарните години 2021—2024 г., са значително по-високи от средното закъснение в УПВД, постигнато през всяка календарна година (с изключение на една) от втория референтен период (РП2), което през този период е приблизително 0,15 минути на полет.
                  
               
                     (29)
                  
                  
                     Поради това Комисията счита, че във връзка с приемането на своя окончателен план за ефективност в съответствие с член 16, буква а) от Регламент за изпълнение (ЕС) 2019/317 Ирландия следва допълнително да обоснове целите във връзка с капацитета за аеронавигационно обслужване в зоните на летищата с оглед на забележките, посочени по-горе, или да преразгледа заложените в проектоплана цели във връзка с капацитета за аеронавигационно обслужване с оглед на понижаването им.
                  
               
            Оценка на заложените в проектоплана цели за ефективност в ключовата за ефективността област „ефективност на разходите“
         
         
                     (30)
                  
                  
                     По отношение на ключовата за ефективността област „ефективност на разходите“ съгласуваността на представените от Ирландия цели относно установените единични разходи (УЕР) за аеронавигационно обслужване при прелитане е оценена въз основа на критериите, определени в точка 1.4, букви а), б) и в) от приложение IV към Регламент за изпълнение (ЕС) 2019/317. Тези критерии се състоят от тенденцията на УЕР през РП3, дългосрочната тенденция на УЕР през РП2 и РП3 (2015—2024 г.) и базовата стойност за УЕР на равнище зона за събиране на такси, сравнена със средната стойност на зоните за събиране на такси, където доставчиците на аеронавигационно обслужване имат сходна оперативна или икономическа среда.
                  
               
                     (31)
                  
                  
                     Оценката на целите във връзка с ефективността на разходите при прелитане е извършена, като са взети предвид местните обстоятелства. Тя беше допълнена от преглед на ключовите фактори и параметри, залегнали в основата на тези цели, както е посочено в точка 2.1, буква г) от приложение IV към Регламент за изпълнение (ЕС) 2019/317.
                  
               
                     (32)
                  
                  
                     Заложените в проектоплана цели във връзка с ефективността на разходите при прелитане, предложени от Ирландия за РП3, са следните:
                     
                                 
                                    Зона за събиране на такси при прелитане на Ирландия
                                 
                              
                              
                                 
                                    Базова стойност за 2014 г.
                                 
                              
                              
                                 
                                    Базова стойност за 2019 г.
                                 
                              
                              
                                 
                                    2020—2021 г.
                                 
                              
                              
                                 
                                    2022 г.
                                 
                              
                              
                                 
                                    2023 г.
                                 
                              
                              
                                 
                                    2024 г.
                                 
                              
                           
                                 
                                    Заложени в проектоплана цели във връзка с ефективността на разходите при прелитане, изразени като установените единични разходи при прелитане (в реално изражение по цени от 2017 г.)
                              
                              
                                 
                                    26,36  EUR
                                 
                              
                              
                                 
                                    25,03  EUR
                                 
                              
                              
                                 
                                    47,25  EUR
                                 
                              
                              
                                 
                                    29,84  EUR
                                 
                              
                              
                                 
                                    25,01  EUR
                                 
                              
                              
                                 
                                    24,66  EUR
                                 
                              
                           
               
                     (33)
                  
                  
                     По отношение на критерия, установен в точка 1.4, буква а) от приложение IV към Регламент за изпълнение (ЕС) 2019/317, Комисията отбелязва, че определената от Ирландия тенденция на УЕР на равнище зона за събиране на такси при прелитане от -0,4 % годишно през РП3 изпреварва валидната за целия Съюз тенденция от +1,0 % за същия период.
                  
               
                     (34)
                  
                  
                     По отношение на критерия, установен в точка 1.4, буква б) от приложение IV към Регламент за изпълнение (ЕС) 2019/317, Комисията отбелязва, че определената от Ирландия дългосрочна тенденция на УЕР на равнище зона за събиране на такси при прелитане от -0,7 % годишно през РП2 и РП3 изостава от валидната за целия Съюз дългосрочна тенденция от -1,3 % за същия период.
                  
               
                     (35)
                  
                  
                     По отношение на критерия, установен в точка 1.4, буква в) от приложение IV към Регламент за изпълнение (ЕС) 2019/317, Комисията отбелязва, че определената от Ирландия базова стойност за УЕР от 25,03 EUR в реално изражение по цени от 2017 г. (стойност на еврото от 2017 г.) e с 52,9 % по-ниска от средната базова стойност от 53,20 EUR по стойност на еврото от 2017 г. за съответната група за сравнение. Комисията отбелязва, че установените единични разходи на Ирландия при прелитане за 2024 г. ще продължат да са с 51,1 % по-ниски от средните за групата за сравнение.
                  
               
                     (36)
                  
                  
                     Както е посочено в съображение (33), развитието в Ирландия в областта на УЕР през РП3 очевидно изпреварва в голяма степен съответната тенденция за целия Съюз. Освен това УЕР на Ирландия през 2024 г. са по-ниски от базовите стойности за 2014 г. и 2019 г., което показва, че са постигнати ефективни подобрения по отношение разходната ефективност в средносрочен и дългосрочен план. И накрая, позовавайки се на съображение (35), Ирландия демонстрира стабилна ефективност на разходите по отношение на равнището на УЕР, тъй като както базовата стойност за 2019 г. и УЕР за 2024 г. на Ирландия са значително по-ниски (с над 50 %) от съответните средни стойности за групата за сравнение. Предвид гореизложените съображения Комисията счита, че отклонението от валидната за целия Съюз дългосрочна тенденция на УЕР, посочена в съображение (34), не изключва установяването на съгласуваност с валидните за целия Съюз цели за ефективност на разходите по отношение на Ирландия.
                  
               
                     (37)
                  
                  
                     Въз основа на констатациите, изложени в съображения (33) — (36), включените в проектоплана за ефективност на Ирландия цели следва да бъдат оценени като съгласувани с валидните за целия Съюз цели за ефективност в ключовата за ефективността област „ефективност на разходите“.
                  
               
            Преглед на заложените в проектоплана цели във връзка с ефективността на разходите за аеронавигационно обслужване в зоните на летищата
         
         
                     (38)
                  
                  
                     По отношение на летищата, които попадат в обхвата на Регламент за изпълнение (ЕС) 2019/317 съгласно посоченото член 1, параграфи 3 и 4 от същия регламент, Комисията е допълнила своята оценка на заложените в проектоплана цели във връзка с ефективността на разходите при прелитане с преглед на заложените в проектоплана цели във връзка с ефективността на разходите за аеронавигационно обслужване в зоните на летищата в съответствие с точка 2.1, буква в) от приложение IV към Регламент за изпълнение (ЕС) 2019/317. Беше установено, че тези заложени в проектоплана цели не пораждат опасения по отношение на Ирландия.
                  
               
            Преглед на схемите за стимулиране, посочени в член 11 от Регламент за изпълнение (ЕС) 2019/317, допълващ оценката на Комисията на заложените в проектоплана цели във връзка с капацитета
         
         
                     (39)
                  
                  
                     В съответствие с точка 2.1, буква е) от приложение IV към Регламент за изпълнение (ЕС) 2019/317, във връзка с оценката на заложените в проектоплановете цели за капацитет Комисията е допълнила своята оценка с преглед на заложените в проектоплановете схеми за стимулиране, посочени в член 11 от Регламент за изпълнение (ЕС) 2019/317. Във връзка с това Комисията е проучила дали заложените в проектоплановете схеми за стимулиране отговарят на съществените изисквания, установени в член 11, параграфи 1 и 3 от Регламент за изпълнение (ЕС) 2019/317. Беше установено, че проектосхемите за стимулиране, съдържащи се в проектоплана за ефективност на Ирландия, пораждат опасения.
                  
               
                     (40)
                  
                  
                     Комисията отбелязва, че както схемата за стимулиране на капацитета при прелитане, така и схемата за стимулиране на капацитета в зоните на летищата, предложени в проектоплана за ефективност на Ирландия, включват максимална финансова загуба в размер на 0,50 % от установените разходи и максимално финансово предимство в размер на 0,0 % от установените разходи.
                  
               
                     (41)
                  
                  
                     По отношение на тези схеми за стимулиране, въз основа на експертните съвети на органа за преглед на ефективността, Комисията изразява дълбоки съмнения относно това дали предложените максимални финансови загуби, възлизащи на 0,50 % от установените разходи, биха оказали съществено въздействие върху изложените на риск приходи, както се изисква съгласно член 11, параграф 3, буква а) от Регламент за изпълнение (ЕС) 2019/317.
                  
               
                     (42)
                  
                  
                     Поради това във връзка с приемането на окончателния си план за ефективност в съответствие с член 16, буква а) от Регламент за изпълнение (ЕС) 2019/317 Ирландия следва да преразгледа своите схеми за стимулиране за постигане на целите във връзка с капацитета при прелитане и капацитета в зоните на летищата, така че максималните финансови загуби, произтичащи от тези схеми за стимулиране, да бъдат определени на равнище, което оказва съществено въздействие върху изложените на риск приходи, както изрично се изисква съгласно член 11, параграф 3, буква а) от Регламент за изпълнение (ЕС) 2019/317, което според Комисията следва да доведе до максимална финансова загуба, по-голяма или равна на 1 % от установените разходи.
                  
               
            ЗАКЛЮЧЕНИЯ
         
         
                     (43)
                  
                  
                     Въз основа на оценката, изложена в съображения (9) — (42), Комисията установи, че целите за ефективност, включени в проектоплана за ефективност, представен от Ирландия, са съгласувани с валидните за целия Съюз цели за ефективност.
                  
               
                     (44)
                  
                  
                     Комисията отбелязва, че някои държави членки са заявили намерението си да включат разходни елементи, свързани със засичане на дронове в зоните на летищата, в своите ценови бази за РП3. Въз основа на елементите, съдържащи се в проектоплановете за ефективност, не беше възможно да се установи точно до каква степен държавите членки са включвали такива установени разходи в своите ценови бази за РП3 и, когато такива разходи са били включени, до каква степен те са били извършени във връзка с предоставянето на аеронавигационно обслужване и следователно могат да се считат за допустими по схемата за ефективност и за таксуване. Службите на Комисията изпратиха ad hoc искане за информация до всички държави членки, с цел да съберат съответната информация, и ще проучат допълнително докладваните разходи, свързани със засичане на дронове в зоните на летищата, в контекста на проверката на съответствието на таксовите единици. Настоящото решение не засяга констатациите и заключенията на Комисията по въпроса за разходите, свързани със засичане на дронове.
                  
               
                     (45)
                  
                  
                     В отговор на военната агресия на Русия срещу Украйна, започнала на 24 февруари 2022 г., Съюзът прие ограничителни мерки, с които се забранява на руските въздушни превозвачи, на регистрираните в Русия въздухоплавателни средства и на всички въздухоплавателни средства, които не са регистрирани в Русия, но са притежавани или наети, или контролирани по друг начин от руски физически или юридически лица, образувания или органи, да кацат, излитат или прелитат над територията на Съюза. Тези мерки водят до намаляване на въздушното движение във въздушното пространство над територията на Съюза. Въздействието на равнището на Съюза обаче не би трябвало да е сравнимо с намаляването на въздушното движение в резултат на избухването на пандемията от COVID-19 през март 2020 г. Поради това е целесъобразно да се запазят съществуващите мерки и процеси за прилагането на схемата за ефективност и за таксуване през РП3,
                  
               ПРИЕ НАСТОЯЩОТО РЕШЕНИЕ:
         
            Член 1
            Целите за ефективност, включени в проектоплана за ефективност, представен от Ирландия съгласно Регламент (ЕО) № 549/2004, и посочени в приложението към настоящото решение, са съгласувани с валидните за целия Съюз цели за ефективност, отнасящи се за третия референтен период и определени с Решение за изпълнение (ЕС) 2021/891.
         
         
            Член 2
            Адресат на настоящото решение е Ирландия.
         
         
            Съставено в Брюксел на 13 април 2022 година.
            
               
                  За Комисията
               
               Adina VĂLEAN
               
                  Член на Комисията
               
            
         
         
            (1)  ОВ L 96, 31.3.2004 г., стр. 1.
         
            (2)  Регламент за изпълнение (ЕС) 2019/317 на Комисията от 11 февруари 2019 г. за определяне на схема за ефективност и за таксуване в Единното европейско небе и за отмяна на регламенти за изпълнение (ЕС) № 390/2013 и (ЕС) № 391/2013 (ОВ L 56, 25.2.2019 г., стр. 1).
         
            (3)  Решение за изпълнение (ЕС) 2019/903 на Комисията от 29 май 2019 г. за определяне на валидни за целия Европейски съюз цели за ефективност на мрежата за управление на въздушното движение за третия референтен период, започващ на 1 януари 2020 г. и приключващ на 31 декември 2024 г. (ОВ L 144, 3.6.2019 г., стр. 49).
         
            (4)  Регламент за изпълнение (ЕС) 2020/1627 на Комисията от 3 ноември 2020 г. за определяне на извънредни мерки за третия референтен период (2020—2024 г.) на схемата за ефективност и за таксуване в Единното европейско небе поради пандемията от COVID-19 (ОВ L 366, 4.11.2020 г., стр. 7).
         
            (5)  Решение за изпълнение (ЕС) 2021/891 на Комисията от 2 юни 2021 г. за определяне на валидни за целия Европейски съюз преразгледани цели за ефективност на мрежата за управление на въздушното движение за третия референтен период (2020—2024 г.) и за отмяна на Решение за изпълнение (ЕС) 2019/903 (ОВ L 195, 3.6.2021 г., стр. 3).
         
            (6)  Регламент за изпълнение (ЕС) 2017/373 на Комисията от 1 март 2017 година за определяне на общи изисквания за доставчиците на услуги и надзора при управлението на въздушното движение/аеронавигационното обслужване и други мрежови функции за управление на въздушното движение, за отмяна на Регламент (ЕО) № 482/2008 и на регламенти за изпълнение (ЕС) № 1034/2011, (ЕС) № 1035/2011 и (ЕС) 2016/1377, както и за изменение на Регламент (ЕС) № 677/2011 (OB L 62, 8.3.2017 г., стр. 1).
      
      
         
            ПРИЛОЖЕНИЕ
            Цели за ефективност, включени в проектоплана за ефективност, представен от Ирландия съгласно Регламент (ЕО) № 549/2004, за които е установено, че са съгласувани с валидните за целия Европейски съюз цели за ефективност за третия референтен период
            
               КЛЮЧОВА ЗА ЕФЕКТИВНОСТТА ОБЛАСТ „БЕЗОПАСНОСТ“
            
            
               Ефективност на управлението на безопасността
            
            
                        
                           Ирландия
                        
                     
                     
                        
                           Цели относно ефективността на управлението на безопасността, изразени като ниво на изпълнение в диапазона от ниво А до ниво D на ЕААБ
                        
                     
                  
                        
                           Засегнат доставчик на аеронавигационно обслужване
                        
                     
                     
                        
                           Цел за управлението на безопасността
                        
                     
                     
                        
                           2021 г.
                        
                     
                     
                        
                           2022 г.
                        
                     
                     
                        
                           2023 г.
                        
                     
                     
                        
                           2024 г.
                        
                     
                  
                        IAA
                     
                     
                        Политика и цели за безопасност
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Управление на риска за безопасността
                     
                     
                        D
                     
                     
                        D
                     
                     
                        D
                     
                     
                        
                           D
                        
                     
                  
                        Осигуряване на безопасност
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Насърчаване на безопасността
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Култура на безопасност
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
               КЛЮЧОВА ЗА ЕФЕКТИВНОСТТА ОБЛАСТ „ОКОЛНА СРЕДА“
            
            
               Средна ефективност на хоризонтален полет по маршрута за действителната траектория
            
            
                         
                     
                     
                        
                           2021 г.
                        
                     
                     
                        
                           2022 г.
                        
                     
                     
                        
                           2023 г.
                        
                     
                     
                        
                           2024 г.
                        
                     
                  
                        Заложени в проектоплана цели на Ирландия във връзка с околната среда при прелитане, изразени като средна ефективност на хоризонтален полет по маршрута за действителната траектория
                     
                     
                        
                           1,13  %
                        
                     
                     
                        
                           1,13  %
                        
                     
                     
                        
                           1,13  %
                        
                     
                     
                        
                           1,13  %
                        
                     
                  
                        Референтни стойности за Ирландия
                     
                     
                        1,13  %
                     
                     
                        1,13  %
                     
                     
                        1,13  %
                     
                     
                        1,13  %
                     
                  
               КЛЮЧОВА ЗА ЕФЕКТИВНОСТТА ОБЛАСТ „КАПАЦИТЕТ“
            
            
               Средно закъснение, изразено в минути закъснение в УПВД за полет по маршрута
            
            
                         
                     
                     
                        
                           2021 г.
                        
                     
                     
                        
                           2022 г.
                        
                     
                     
                        
                           2023 г.
                        
                     
                     
                        
                           2024 г.
                        
                     
                  
                        
                           Заложени в проектоплана на Ирландия цели във връзка с капацитета при прелитане, в минути закъснение в УПВД за полет
                     
                     
                        
                           0,01 
                        
                     
                     
                        
                           0,03 
                        
                     
                     
                        
                           0,03 
                        
                     
                     
                        
                           0,03 
                        
                     
                  
                        Референтни стойности за Ирландия
                     
                     
                        0,01 
                     
                     
                        0,03 
                     
                     
                        0,03 
                     
                     
                        0,03 
                     
                  
               КЛЮЧОВА ЗА ЕФЕКТИВНОСТТА ОБЛАСТ „ЕФЕКТИВНОСТ НА РАЗХОДИТЕ“
            
            
               Установени единични разходи за аеронавигационно обслужване при прелитане
            
            
                        
                           Зона за събиране на такси при прелитане на Ирландия
                        
                     
                     
                        
                           Базова стойност за 2014 г.
                        
                     
                     
                        
                           Базова стойност за 2019 г.
                        
                     
                     
                        
                           2020—2021 г.
                        
                     
                     
                        
                           2022 г.
                        
                     
                     
                        
                           2023 г.
                        
                     
                     
                        
                           2024 г.
                        
                     
                  
                        
                           Заложени в проектоплана цели във връзка с ефективността на разходите при прелитане, изразени като установените единични разходи при прелитане (в реално изражение по цени от 2017 г.)
                     
                     
                        
                           26,36  EUR
                        
                     
                     
                        
                           25,03  EUR
                        
                     
                     
                        
                           47,25  EUR
                        
                     
                     
                        
                           29,84  EUR
                        
                     
                     
                        
                           25,01  EUR
                        
                     
                     
                        
                           24,66  EUR